Diari Oficial de la Generalitat Valenciana


Sumari del DOGV 6867, del 21-09-2012 (2012/8616)

Notificació del laude emés per la Junta Arbitral de Transports de València. Expedient número V-55/2012.
-------------------------------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8616


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-55/2012. [2012/8616]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Model Espai Alumini, SL, que s'ha dictat laude en l'expedient referenciat i per no ser possible la seua notificació per desconegut, parador ignorat o absència, es fa a través de la present publicació, perquè tinga els efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro i Carlos Virosque Verdú, que excusa la seua assistència. Secretària-vocal: Amparo Peris Catalá. Parts. Reclamant: Transportes Gallastegui, SL, representada per Enrique Raúl Gordo Daríes. Reclamat: Model Espai Alumini, SL, que no compareix a l'acte de vista.  
A València, 25 de juliol de 2012, a les 13.00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-55/2012, i es procedix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president, es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 12 de juliol de 2012, per mitjà de l'exposició d'estes en el tauler d'anuncis de l'Ajuntament d'Alaquàs, segons queda acreditat en la documentació que consta en l'expedient.  
A continuació se li concedix la paraula a la reclamant, que basa la seua reclamació en els antecedents de fet següents.  
1. Com a conseqüència de les relacions comercials existents entre les parts, la reclamant va fer per compte de la reclamada diversos transports que queden degudament detallats en les factures adjuntes a la demanda.  
Acabats estos, es van presentar per al seu cobrament les factures núm. 146/9965, de data 31 de maig de 2011, per import de 2.477,28 euros; la núm. 146/10549, de data 31 d'agost de 2011, per import de 515,45 euros, i la núm. 146/10083, de data 31 d'agost de 2011, per import de 2.176,38 euros.  
Totes i cada una d'estes van ser desateses als seus respectius venciments.  
Fetes múltiples gestions de cobrament sense aconseguir-ho, és per això que s'interposa la present reclamació, sol·licitant que una vegada que siga reconegut el seu dret, es condemna la reclamada al pagament de l'import total de 5.169,11 euros, més els interessos legals de demora, d'acord amb el que preveu la Llei 3/2004, de 29 de desembre, per la qual s'establixen mesures de lluita contra la morositat en operacions comercials, que en l'article 7 establix el tipus d'interés legal de demora que cal aplicar en operacions comercials, i la seua disposició transitòria única establix la seua aplicació a tots els contractes realitzats després del 8 d'agost de 2002, sent el tipus d'interés legal de demora el 8%, tant per al primer com per al segon semestre de 2012. (BOE núm. 1, de 02.01.2012 i BOE núm. 156, de 30.06.2012).  
S'hi apliquen els següents fonaments jurídics  
1. La competència territorial de la junta, de la qual res no s'al·lega, està determinada en els arts. 6 i 7.2 del Reglament de la LOTT (RD 1211/1990).   
2. La submissió està determinada, d'acord amb l'art. 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte no haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. És d'aplicació l'invocat article 7.2 de la Llei 3/2004, de 29 de desembre, per la qual s'establixen mesures de lluita contra la morositat en les operacions comercials, en relació amb l'interés legal aplicable a la quantitat deguda per haver incorregut el deutor en mora.  
  
4. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van fer tal com han sigut detallats, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Transportes Gallastegui, SL, representada per Enrique Raul Gordo Daríes, contra Model Espai Alumini, SL, ja que ha quedat acreditat que realitzats els ports, estos han de ser abonats.  
Per tot això, Model Espai Alumini, SL, haurà d'abonar a Transports Gallastegui, SL., la quantitat de cinc mil cent seixanta-nou euros amb onze cèntims (5.169,11 euros), mes els interessos legals meritats i que d'acord amb el càlcul realitzat segons la norma assenyalada ascendixen a la quantitat de cent setanta-huit euros amb huitanta-quatre cèntims (178,84 euros).  
Contra este laude pot exercitar-se l'acció d'anul·lació davant de la Audiència Provincial de València en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude, podrà sol·licitar-se a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària de la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 3er de la Llei Orgànica del Poder Judicial.»  
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 6 de setembre de 2012.- El president de la Junta Arbitral de Transports de València: Ramón Escrig Moreno.